ፕሮፌሰር ኣንድሬው፡ እቲ ዝረአ ዘሎ ቁጽሪ እወ ውሑድ እዩ፡ ኣብዚ ሓደ ነጥቢ ክልዓል ይከኣል። እቲ ሓደ ሃገራት ኣፍሪቃ ግቡእ ተፍትሽ ይገብራ ኣለዋ ድየን ዝብል እዩ። ንኣብነት ኣብ ዓዲ ጣልያን እቲ ቁጽሪ ልዑል እዩ ዘሎ እታ ሃገር እውን በዚ ሕማም ዝተለኸፈ ሰብ ኣብ ቀዳማይ ደረጃ እቲ ሕማም ተላልየሉ ኣገባባት ኣተኣታትያ እያ ትሰርሕ ዘላ። ካብ ቻይናን ጣልያንን ዝኣመሰላ ሃገራት ዝተበገሱ ገያሾ ከኣ ናብ ኣፍሪቓ አትዮም እዮም፡ ስለዚ ግቡእ ተፍትሽ እንድሕር ተገይሩ እቲ ቁጽሪ ካብዚ ዝግለጽ ዘሎ ክውስኽ ከምዝኽእል እዩ ዝርኣየኒ። ኣብ ማዕከናት ዜናታት ክንድዚ ሰባት ካብዚ ሕማም ሓውዮም ክብሃል ይስማዕ'ዩ፡ ስለዚ እዚ ሕማም መድሃኒት ኣለዎ ማለት ድዩ?
